
A V I Z

asupra proiectului de Lege pentru aprobarea ordonanţei de urgenţă a Guvernului nr.71/1998 privind aprobarea amendării Protocolului nr.4 la Acordul European instituind o asociere între România, pe de o parte, şi Comunităţile Europene şi statele membre ale acestora, pe de altă parte, precum şi pentru rectificarea versiunii în limba română a paragrafului 6 al articolului 15 din protocol.



Cu adresa nr.61 din 4 martie 1999, înregistrată sub nr.143/XVIII/11 din 4 martie 1999, Secretarul general al Camerei Deputaţilor a trimis Comisiei juridice, de disciplină şi imunităţi, în procedură de urgenţă, în vederea dezbaterii şi avizării, proiectul de lege menţionat mai sus.



În şedinţa din ziua de 10 martie 1999, Comisia juridică, de disciplină şi imunităţi a examinat acest proiect de lege şi a hotărât, cu majoritate de voturi, să îl avizeze favorabil, în forma adoptată de Senat la 1 martie 1999.



Având în vedere conţinutul juridic şi obiectul reglementării proiectul de lege are caracter de lege ordinară.

